laion/Wikipedia-Exotic huggingface dataset:
סקלידותריום

סקלידותריום (שם מדעי: Scelidotherium; מילולית: "בהמת עצם הירך") הוא סוג נכחד של דלשינאי מקבוצת עצלני הקרקע, שחי לאורך אמריקה הדרומית של הפליסטוקן. העצלן הגדול התגלה לאורך אמריקה הדרומית בארגנטינה, בוליביה, פרו, ברזיל, אקוודור, פרגוואי ופנמה. הוא סווג בידי החוקר האנגלי ריצ'רד אוון ב-1840, אך הוא התגלה עוד לפני כן בידי צ'ארלס דרווין שיחד עם מסעו בספינה ביגל עצר לאורך חופי פטגוניה בארגנטינה בדרכו מפונטה אלטה לבואנוס איירס ושם מצא את עצמות העצלן הענק ותיעד את העצמות הגדולות ביומנו. עם זאת הוא הגדיר אותם כשייכים למגתריום - עצלן מאותה תקופה, אך גדול כמו פיל. הסקלידותריום לא היה גדול כמו המגתריום, אך עדיין הגיע לגובה של 1.1 מטר ולמשקל של 850 קילוגרם. הוא היה בעל גולגולת מוארכת יותר משל העצלנים המודרניים וכמעט חסרת שיניים בדומה ללסת דוב נמלים, והוא היה אוכל עלים כמותם. היו לו טפרים ענקיים שאיתם התמודד עם טורפים גדולים כמו הסמילודון ותלש ענפים מהעצים. בשל גודלו הוא כנראה לא היה יכול לטפס כמותם. הוא נכחד עם סיום הפליסטוקן כאשר הגיעו הפלאו-אינדיאנים הראשונים לאמריקה הדרומית. המאובנים האחרונים שמיוחסים לו היו בני 12,000 שנה. מדיה וקבצים בנושא סקלידותריום בוויקישיתוף סקלידותריום, באתר NCBI (באנגלית) סקלידותריום, באתר האנציקלופדיה של החיים (באנגלית) סקלידותריום, באתר GBIF (באנגלית)
נקמת הטרקטור (אלבום)

נקמת הטרקטור הוא אלבום אולפן ראשון מאת להקת נקמת הטרקטור בהפקה מוזיקלית של ברי סחרוף, ובעיבודים של חברי הלהקה. האלבום הוא אלבום רוק אינדי ורוק ישראלי ומכיל להיטים רבים כמו הסינגל "משחק של דמעות", "אדון הסליחות", המבוסס על ניגון יהודי ספרדי ו"עפיפונים" – גרסת כיסוי עברית לשיר שנכתב על ידי האל האקאדיי ולי פוקריס ובוצע במקור על ידי להקת Simon Dupree and the Big Sound. בשנות השמונים, עוד לפני שלרביעיית החברים אבי בללי, אופיר לייבוביץ', אילן גרין ודני מקוב היה אפילו שם ללהקתם, הלהקה אספה חומר לאלבום החדש, ערכה חזרות רבות ו"חיזרה" אחרי חברות תקליטים שסירבו להוציא את האלבום, אך לא הסתירו את הערכתם לרביעייה בלי השם. באותה תקופה, הקים ניצן זעירא, שהיה דמות מוכרת מאותם המועדונים, את חברת התקליטים העצמאית הראשונה "נענע דיסק" ומצא עניין בהקלטות הדמו של הלהקה. לאחר משא ומתן קצר על חוזה הקלטות עם הרביעייה הוא החתים אותם על הסכם להפקת אלבום חדש. זעירא הציע את המוזיקאי ברי סחרוף להפקת התקליט, ובתחילת 1990 החלו ההקלטות באולפני D.B. גם המוזיקאי רמי פורטיס, שהיה שותפו של סחרוף, ביקר בזמן ההקלטות ותחת תחושת הלחץ למציאת שם ללהקה הציע לרביעייה את השם "נקמת הטרקטור" על שם שיר שנגנז מתקליטו "סיפורים מהקופסא". קצת לאחר מכן הלהקה התחילה להופיע הופעות ראשונות עדיין בלי התקליט בשוק, וכך העלו את המודעות ליציאת האלבום. עם יציאת האלבום ב-3 במאי 1990, קיבלה הלהקה תגובות יוצאות דופן שביניהן הצעה לכתוב מוזיקה ללהקת בת שבע. הלהקה הלחינה את המוזיקה ליצירה "קיר" מאת אוהד נהרין והופיעה במאי 1990 בפסטיבל ישראל. ברי סחרוף: הפקה מוזיקלית עיבודים: חברי הלהקה אופיר לייבוביץ': גיטרה אילן גרין: קלידים, ושירה ב"משתעשע" אבי בללי: בס, שירה ו'גיטרקטור' דני מקוב: תופים וכלי הקשה אלימור זילברמן: קולות ב"משחק של דמעות" הוקלט באולפני DB ו"העוגן" - ינואר פברואר 1990 מיקס באולפני DB - פברואר 1990 טכנאי הקלטה ומיקס: אורי ברק "נודד אלייך" הוקלט על ידי מני בז'רנו עוזרי טכנאי: דדי טל, ערן שפר (אולפני DB), יאיר ניסימוב (אולפני "העוגן") חיתוך: אולפני Abbey Road אנגליה על ידי כריס בלייר עריכה דיגיטלית: בן ברנפלד H.M אקוסטיקה מפיק: ניצן זעירא מנהלת הפקה: הדס ירושלמי עוזרת הפקה: ענת אלשטיין צילומים: דנה מנוסי ורונן ללנה עיצוב עטיפה וגרפיקה: רונית קונפורטי ככלל האלבום זכה להצלחה מסחרית מרשימה עם למעלה מ-50,000 עותקים שנמכרו, והצעות להקלטת אלבומים נוספים ולהלחנה של מופעי מחול. בשנת 2018 פרסם תאגיד השידור הציבורי "כאן 11" את רשימת האלבומים המשפיעים ביותר בישראל ב-40 השנים האחרונות, ומתוך הרשימה ממוקם האלבום "נקמת הטרקטור" במקום ה-29. כמו כן, מערכת "כאן 11" כתבה עליו כי "[האלבום] היה חלוצי באווירה הקודרת והדרמטית שאפפה אותו - זה לא אלבום רוק טיפוסי ונקמת הטרקטור לא חיפשה את "תהילת הרוקרים". יש בו עומק, אותנטיות וגוון אתני מובהק, והוא יכול היה בקלות להיות גם פסקול של סרט". גם האתר האמריקאי Discogs דירג את האלבום עם 4.5 כוכבים מתוך 5. האלבום נקמת הטרקטור באתר Discogs במצעד האלבומים האלטרנטיביים הישראליים הגדולים של כאן 88
הר סיקל (אנטארקטיקה)

הר סיקל (באנגלית: Sickle Mountain; מילולית: הר המגל) הוא הר גבוה בחוף המערבי של ארץ גרהאם שבאנטארקטיקה. ההר ממוקם לגדתו הדרומית של קרחון קלארק; 22 קילומטרים ממזרח לכף ברטו. גובהו של ההר 1,250 מטרים מעל פני הים. שמו של ההר ניתן לו על ידי החוקר האמריקאי פין רון, בעת ששהה בתחנת איסט של השירות האנטארקטי של ארצות הברית. משלחתו של פין הגיעה אל ההר בינואר 1941. רון קרא להר בשם זה בשל צורתו, המזכירה צורת מגל. הר סיקל באתר הסקר הגאולוגי של ארצות הברית הר סיקל באתר הגאזט האנטארקטי של ממשלת אוסטרליה הר סיקל באתר הגאזט האנטארקטי המשווה SCAR של ממשלת אוסטרליה הר סיקל באתר mindat תצלום לוויין של אזור הר סיקל מזג אוויר נוכחי עדכני בהר סיקל תחזית מזג אוויר עדכנית ארוכת טווח עבור הר סיקל נתוני מזג אוויר היסטוריים וסטטיסטיים עבור הר סיקל מידע גאוגרפי והיסטורי מידע היסטורי
Question (שיר של המודי בלוז)

"Question" (בעברית: "שאלה") הוא סינגל משנת 1970 של להקת הרוק המתקדם המודי בלוז. את השיר כתב הגיטריסט ג'סטין הייוורד, ששר את השיר כסולן. "Question" יצא לאור לראשונה כסינגל באפריל 1970. הוא הגיע למקום השני במצעד הפזמונים, ושהה במצעד 12 שבועות. השיר נכלל באלבום "A Question of Balance" משנת 1970. הסינגל כלל כצד ב' את השיר "Candle of Life", שנכלל באלבום הקודם של המודי בלוז "To Our Children's Children's Children". "Question" הוא אחד השירים הפופולריים ביותר של המודי בלוז, והוא נכלל כמעט בכל אחד מאלבומי האוסף שלהם. בנוסף, הוקלט השיר מחדש (יחד עם השיר "Isn't Life Strange") באולפן בליווי התזמורת הסימפונית של לונדון לאלבום "Greatest Hits" משנת 1988. ב-1978 הקליטה התזמורת גרסת כיסוי תזמורתית של השיר. הזמר Fish מלהקת Marillion הקליט גרסת כיסוי של השיר עבור אלבומו "Songs from the Mirror" שיצא לאור ב-1993. ב-2010 הקליטה להקת הרוק האלטרנטיבי Nada Surf את השיר לאלבומם "If I Had a Hi-Fi". ג'סטין הייוורד – גיטרה אקוסטית, שירה ג'ון לודג' – גיטרה בס, קולות רקע מייק פינדר – מלוטרון, קולות רקע (הקלטה משנת 1970) ריי תומאס – תוף מרים, קולות רקע גרהאם אדג' – תופים, כלי הקשה פטריק מורז – קלידים (הקלטה משנת 1988) פרנק ריקוטי – כלי הקשה נוספים (הקלטה משנת 1988) מילות השיר "Question" באתר Genius David Roberts. British Hit Singles & Albums. Guinness World Records Limited Mawer, Sharon. "Songs from the Mirror". AllMusic. נבדק ב-27 באוגוסט 2015. {{cite web}}: (עזרה)
הוליווד (מיני-סדרה)

הוליווד (באנגלית: Hollywood) היא מיני-סדרה אמריקאית מסוגת דרמה שנוצרה על ידי ראיין מרפי ואיאן ברנן. מיני-הסדרה עלתה לשידור בנטפליקס ב-1 במאי 2020. הסדרה עוקבת אחר קבוצת שחקנים ויוצרי קולנוע שאפתניים בהוליווד שלאחר מלחמת העולם השנייה כשהם מנסים להצליח בכל מחיר אפשרי בטינסלטאון. כל דמות מציעה הצצה ייחודית אל מאחורי הווילון המוזהב של תור הזהב של הוליווד, ומאירה את התנהלות המערכת וההטיות הלא הוגנות על ספקטרום הגזע, מין ומיניות שנמשכות עד היום. הסדרה חושפת ובוחנת דינמיקת כוחות בת עשרות שנים, וכיצד נראה נוף הבידור של הוליווד מאחורי הקלעים.   שחקנים ראשיים   שחקנים חוזרים   שחקנים אורחים ב-23 בפברואר 2019, הוכרז כי נטפליקס הזמינה מחברת ההפקות של התסריטאי ראיין מרפי מיני-סדרה כחלק מהעסקה שמרפי סגר מול נטפליקס. הסדרה נוצרה על ידי איאן ברנן ומרפי, שגם מפיקים את הסדרה לצדם של דארן כריס ודייוויד קורנסווט. ב-3 בספטמבר 2019 דווח כי פטי לופון, הולנד טיילור, דארן כריס, ג'רמי פופ, דילן מקדרמוט, ג'ים פרסונס, דייוויד קורנסווט וג'ו מנטלו לוהקו לתפקידים קבועים במיני-הסדרה. אתר האינטרנט הרשמי של הוליווד הוליווד, ברשת החברתית אקס (טוויטר) "הוליווד", במסד הנתונים הקולנועיים IMDb (באנגלית) "הוליווד", באתר נטפליקס "הוליווד", באתר Rotten Tomatoes (באנגלית) "הוליווד", במסד הנתונים הקולנועיים KinoPoisk (ברוסית) כתבות דרור בלילטי, ‏שייד! כוכבי הסדרה "הוליווד" חושפים סודות מלוכלכים, באתר ‏מאקו‏, 7 במאי 2020 ביקורות אבנר שביט‏, מבריקה, ממכרת, סקסית, מרגשת: "הוליווד" של נטפליקס היא מיני-סדרה מופתית, באתר וואלה, 30 באפריל 2020 חן חדד, "הוליווד": ריאן מרפי עבר לנטפליקס ומציג את הוליווד במערומיה, באתר הארץ, 1 במאי 2020 סמדר שילוני, "הוליווד": הסדרה הכי נוצצת ומהנה שיש הגיעה לנטפליקס, באתר ynet, 3 במאי 2020 יעל שוב, בהוליווד שאחרי מלחמת העולם השנייה, גרסת הפנטזיה, באתר TimeOut תל אביב, ‏3 במאי 2020 עודד קרייזל, ‏אפילו לא בוליווד: הסדרה "הוליווד" לא מצליחה להפתיע, באתר גלובס, 23 במאי 2020 Criss, Darren [@DarrenCriss] (September 6, 2019). "HOLLYWOOD, Limited Series coming to @netflix May 2020" (Tweet). Retrieved November 8, 2019 – via Twitter. Evangelista, Chris (February 20, 2020). "'Hollywood', Ryan Murphy's New Netflix Show, Arrives in May". /Film. Retrieved February 20, 2020. Pedersen, Erik (February 22, 2019). "Ryan Murphy Sets Next Netflix Series 'Hollywood' About Tinseltown's Golden Age". Deadline Hollywood. Retrieved September 1, 2019. Goldberg, Lesley (September 3, 2019). "Ryan Murphy Adds to Netflix Slate With 'A Chorus Line' Mini, Andy Warhol Docuseries". The Hollywood Reporter. Retrieved November 8, 2019. Sneider, Jeff (September 3, 2019). "Exclusive: Ryan Murphy's 'Hollywood' to Star Broadway Sensation Jeremy Pope". Collider. Retrieved September 3, 2019. Perski, Denise (September 6, 2019). "Darren Criss To Star In & Executive Produce Ryan Murphy's 'Hollywood' Series For Netflix". Deadline Hollywood. Retrieved September 7, 2019. Petski, Denise (September 25, 2019). "'The Politician's David Corenswet To Star In Ryan Murphy's Netflix Series 'Hollywood'". Deadline Hollywood. Retrieved September 26, 2019.
שוודיה באירוויזיון 2006

שוודיה באירוויזיון 2006 השתתפה עם השיר "Invincible" בביצוע של קרולה. הנציג השוודי לאירוויזיון נבחר על ידי המלודיפסטיבלן, קדם האירוויזיון השוודי, אשר נחשב להפקה המושקעת ביותר באירופה לדברי מעריצי אירוויזיון רבים. המלודיפסטיבלן נערך גם השנה באותה המתכונת שהונהגה על התחרות מאז 2002. את התחרות, פרט לשלב גלגל ההצלה, הנחתה לנה פיליפסון, הדיווה השוודית שבין היתר ייצגה את שוודיה באירוויזיון 2004. בחצאי הגמר היו שני שלבי הצבעה - הראשון בשביל לבחור את 5 השירים הראשונים והשני בשביל לבחור את שני השירים שעולים אוטומטית אל הגמר (מקום 1 ו 2) ושני השירים שעולים לחצי גמר החמישי (גלגל ההצלה - מקום 3 ו 4). בגלגל ההצלה היו שני שלבי הצבעה - הראשון בשביל לקבוע את 5 השירים הראשונים והשני בשביל לקבוע אילו 2 שירים יעלו לגמר באופן אוטומטי. הזוכה בתחרות קרולה הגקוויסט ייצגה בעבר את שוודיה - בשנת 1983 עם השיר Främling שאיתו הגיעה למקום השלישי, ובשנת 1991 עם השיר Fångad av en stormvind איתו זכתה והביאה את האירוויזיון למאלמו ב 1992. לאחר זכייתה במלודיפסטיבלן 2006 היא שינתה את שירה לאנגלית ושם השיר החדש הוא Invincible (בלתי מנוצחת). השיר נכתב על ידי תהומאס גיסון וקרולה, והולחן על ידי תהומאס גיסון, בובי ליונגרן והנריק ויקסטורם. חצי גמר ראשון - זירת איינדאלס, לסקנד - 18.2.06 חצי גמר שני - אולם לופברגס לילה, קרלסטד - 25.2.06 חצי גמר שלישי - זירת רוזנהולם, קרלסקרונה - 4.3.06 חצי גמר רביעי - הסקנדינביום, גטבורג - 11.3.06 שלב גלגל ההצלה - אולפני הטלוויזיה של SVT, סטוקהולם מנחה: קארין יולסטורם-ליוו בגמר הזוכה נבחר על ידי שילוב של תוצאות הקהל בבית (היוו 50%) ושל תוצאות השופטים (היוו 50%). קרולה זכתה בתוצאות הקהל בבית בעוד שאנדרס יוהנסון היה עדיפות השופטים. הגמר - תיאטרון הגלוב, סטוקהולם - 18.3.06 פרק זה לוקה בחסר. אנא תרמו לוויקיפדיה והשלימו אותו.
כירכוכ (מחוז)

כּירכּוּכּ (ערבית: محافظة كركوك, כורדית: Kerkûk), הוא מחוז בעיראק ששטחו 9,679 קמ"ר. ב-2011 נמנו בו 1,395,614 תושבים. המחוז הנקרא על שם העיר כירכוכ, שנמצאת בתחומו. בין שנת 1976 עד לאמצע שנת 2006, שמו של המחוז היה "מחוז א-תאְמים" (בערבית: محافظة التأميم), אשר שונה על ידי מפלגת הבעת' העיראקית (המפלגה שבראשה עמד סדאם חוסיין). לאחר הפלת משטר סדאם הוחלט להחזיר את שמו הישן של המחוז. האזור משתרע על כ-9,679 קילומטרים מרובעים. בשנת 2011, אוכלוסיית כירכוכ מנתה 1,395,614 נפשות. המקום עשיר מאוד בנפט ובגז טבעי. אוכלוסיית המחוז מורכבת בעיקר מכורדים, אך יש בה גם טורקמנים, ערבים ואשורים (נוצרים נסטוריאנים). המחוז הוא מרכז תרבותי של הטורקמנים העיראקים. דרום מזרח המחוז הוא מרכזם החברתי של הכאכאים. מדיה וקבצים בנושא כירכוכ בוויקישיתוף The secretive Kaka'i of Iraq are finally speaking out, BBC Kaka’i, Minority Rights ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
פדרליזם

פֶדֶרָלִיזְם או מַאֲחָדִיּות היא שיטת ממשל לפיה כמה מדינות או "מדינות בדרך" מחליטות להתאגד לישות פוליטית אחת ומוסרות חלק מן הסמכויות לרשויות שלטון מרכזיות משותפות ("השלטון הפדרלי"); קיימים גם תרחישים הפוכים, שבהם מדינה בעלת שלטון מרכזי הופכת לפדרציה, בדרך כלל בעקבות לחץ מצד קהילות אתניות שונות במדינה. החברות בפדרציה שומרות על מידה מסוימת של אוטונומיה אך מוסרות לשלטון העל סמכויות בלעדיות בתחומים מרכזיים כגון ביטחון, יחסי חוץ ומערכת מוניטרית (אנ'). לכל חברה בפדרציה רשויות שלטון משלה וחוקים משלה, אך בתחומים המצויים בסמכות הבלעדית של הרשויות הפדרליות אין החברות רשאיות לחוקק או לבצע פעולות אחרות הסותרות את המשפט הפדרלי, אם כי הן יכולות להוסיף עליו. יחס הסמכויות בין חברות הפדרציה לשלטון הפדרלי משתנה ממקום למקום, אם כי נושאי ביטחון וחוץ נמצאים תמיד בסמכות השלטון המרכזי. הבעיה המרכזית של המבנה הפדרטיבי היא שאלת עצמאות החברות בפדרציה והזכות העקרונית והדרך המעשית שבה יכולה חברה לפרוש מהברית. מלחמת האזרחים האמריקנית פרצה בשל ניסיון כזה, וקנדה מתמודדת כבר שנים רבות עם דרישות ההיפרדות של חבל קוויבק. הפדרציה מוכרת ביותר בתבניתה האמריקנית, אך היא נהוגה בין השאר גם בגרמניה, אוסטריה, קנדה, אוסטרליה, רוסיה, ארגנטינה, מקסיקו, שווייץ, בלגיה, ונצואלה, ברזיל, סודאן והודו. קונפדרציה רפובליקה פדרלית פדרליזם, באתר אנציקלופדיה בריטניקה (באנגלית) האקדמיה ללשון העברית, מונחי מדעי המדינה
ד'י קאר

מחוז ד'י קאר (בערבית: محافظة ذي قار) הוא מחוז בדרום־מזרח עיראק, שמשתרע על שטח של 12,900 קמ"ר ואוכלוסייתו מוערכת בכ־2,000,000 נפש. בירתו היא העיר נאסריה, ובתחומו נמצאים שרידי הערים השומריות אור, ארידו ובאד-טיבירה. מדיה וקבצים בנושא ד'י קאר בוויקישיתוף ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
הר סיקל

האם התכוונתם ל... אנטארקטיקה הר סיקל (אנטארקטיקה) – הר בארץ גרהאם שבאנטארקטיקה נונאטאק סיקל – נונאטאק באנטארקטיקה ארצות הברית גבעת סיקל – הר במדינת וירג'יניה המערבית שבארצות הברית הר סיקל (אלבמה) – הר במדינת אלבמה שבארצות הברית הר סיקל (קולורדו) – הר במדינת קולורדו שבארצות הברית קנדה הר סיקל (אלברטה) – הר בטריטוריית אלברטה שבקנדה ראו גם רכס סיקל
פינת ארון המתים

באווירודינמיקה, פינת ארון המתים היא מצב שבו למטוס יש טווח קטן של מהירויות שבהן הוא יציב. מהירות קטנה מדי גורמת להזדקרות, כלומר האוויר לא נע בצמוד לכנף, כח העילוי קטן והמטוס נופל ומהירות גבוהה מדי מביאה את המטוס למצב של מהירות על-קולית, וגלי ההלם שנוצרים מורידים את עילוי הכנף, והתוצאה היא גם כן שהמטוס נופל. מתייחסים לטווח המהירות כ"פינה", מכיוון שבגרף של גובה טיסה מול מהירות טיסה, קווי הגבול למהירות הגדולה ביותר המותרת והקטנה ביותר נפגשים ויוצרים מעין פינה. הפינה עצמה היא הגובה המקסימלי בו הכלי יכול לטוס, אך למעשה לא ניתן לטוס בגובה זה, מכיוון שנדרשת מהירות מדויקת ביותר. ככל שמתקרבים לפינה ועולים בגובה הטיסה, טווח המהירות האפשרית קטן, ונדרשת מיומנות גבוהה יותר של הטייס או מערכות אוטומטיות משוכללות יותר כדי לשמור על המהירות בטווח המתאים. הגרפים, וערכי הפינה המסוכנת, משתנים כתלות במשקל המטוס, צורתו ומצב ההגאים. מהירות הקול אינה ערך קבוע אלא גדלה עם צפיפות האוויר, כלומר קטנה עם הגובה.
גבעת שופן

גבעת שופן (באנגלית: Chopin Hill) היא הר נמוך, מכוסה שלג, בדרום-מערב האי אלכסנדר, שבאנטארקטיקה. גובהה של הגבעה 600 מטרים מעל פני הים. הגבעה ממוקמת בבסיסו של חצי האי האריס, שבחצי האי בטהובן; 4 קילומטרים דרומית-מערבית מהר שומאן. הגבעה מופתה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948). המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמה של הגבעה ניתן לה על ידי הוועדה המייעצת לשמות אנטארקטיים של בריטניה. הגבעה נקראת על שמו של המלחין הפולני פרדריק שופן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. גבעת שופן באתר הסקר הגאולוגי של ארצות הברית גבעת שופן באתר הגאזט האנטארקטי של ממשלת אוסטרליה גבעת שופן באתר הגאזט האנטארקטי המשווה SCAR של ממשלת אוסטרליה תצלום לוויין של אזור גבעת שופן מפת אזור גבעת שופן מחשבון מרחקים – המרחק מגבעת שופן לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר המיפוי בוצע בשנת 1963 מידע היסטורי על מנת שמות אתרים באזור
הדום הקרח הנדל

הדום הקרח הנדל (באנגלית: Handel Ice Piedmont) הוא הדום קרח בדרום מערב החוף המרכזי של האי אלכסנדר, שבאנטארקטיקה. הדום הקרח ממוקם צפון מערבית להרי קולברט, בין מפרצון היידן, ומפרצון שוברט. הדום הקרח התגלה מן האוויר על ידי השירות האנטארקטי של ארצות הברית בשנת 1940, אך לא מופה על ידי השירות האנטארקטי. הדום הקרח מופה לראשונה בהתבסס על תצלומי אוויר שצולמו על ידי משלחת החקר האנטארקטית רון (אשר חקרה את אנטארקטיקה בין השנים 1947–1948). המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמו של הדום הקרח ניתן לו על ידי הוועדה המייעצת לשמות אנטארקטיים של בריטניה. הדום הקרח נקרא על שמו של המלחין הגרמני גאורג פרידריך הנדל; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p הדום הקרח הנדל באתר הסקר הגאולוגי של ארצות הברית הדום הקרח הנדל באתר הגאזט האנטארקטי של ממשלת אוסטרליה הדום הקרח הנדל באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר המיפוי בוצע בשנת 1959 מידע היסטורי על מנת שמות אתרים באזור
אל-מות'נא

מחוז אל-מֻת'נא (בערבית: محافظة المثنى) הוא מחוז בדרומה של עיראק, על הגבול עם ערב הסעודית. בירתו היא סמאווה, ובה נמצאים שרידי העיר השומרית אוּרוּכּ, שהיא העיר הנזכרת בספר בראשית כעיר אֶרֶך (עירו של נמרוד), ואשר עומדת במוקד האפוס הקדום "עלילות גילגמש". המקום שבו נמצאים שרידי העיר נקרא היום בערבית וַרְכּא (وركاء). שטח המחוז הוא כ-51,700 קמ"ר. מדיה וקבצים בנושא אל-מות'נא בוויקישיתוף
אשף מצרי

אשף מצרי (שם מדעי: Tadarida aegyptiaca) הוא מין של עטלף ממשפחת האשפיים. לאשף המצרי, פרווה דחוסה בצבע חום-אפרפר בגוונים כהים יותר בראש ובגב, ובהירים יותר בחלק הקדמי, בעיקר סביב הצוואר. הכנפיים צרות ומחודדות עם קרומים חומים-בהירים שקופים למחצה. לאשף המצרי יש זנב קצר הבולט מעבר לקרום המחבר את הכנפיים. האוזניים גדולות (18–23 מילימטר) סמוכות זו לזו בקצה הראש, פונות קדימה, וצורתן מעוגלת. הפנים דמויות בולדוג ומקומטות. אורך הגוף עם הראש 6–8 סנטימטרים, וגפי הכנף באורך כ-5 סנטימטרים. משקל הזכר 11–20 גרם (בממוצע 15.8 גרם). הנקבות גדולות יותר, ומשקלן 13.8–20.5 גרם (בממוצע 16.3 גרם). לאשף המצרי תפוצה רחבה. הוא חי באפריקה (מלבד האזורים הצפון-מערביים) ובחצי האי ערב, בדרום אסיה ובמזרח עד בנגלדש וסרי לנקה. האשף המצרי נפוץ במגוון רחב של בתי גידול, מהסוואנות הצחיחות ועד לרמות הלחות, כל עוד יש נגישות למים, שמהווים גם מוקד משיכה לחרקים, מזונו של האשף. העטלפים מבכרים צוקים ומערות למנוחת היום, אך גם מבנים מעשי ידי אדם, כמו בניינים ישנים משמשים להם ללינה. האשף המצרי, כרוב העטלפים, הוא חיה לילית. האשף נח ביום במושבות המונות בין 3 לאלפי פרטים. הוא מעופף מהיר, ובחיפוש המזון הלילי עשוי לעבור על פני שטחים פתוחים נרחבים. החרקים נטרפים מהאוויר או מעל פני האדמה, וכוללים חיפושיות, זחלים, זבובים, עשים, עכבישים, טרמיטים, אלטות וצרעות. תנועתו של האשף המצרי על הקרקע מגושמת פחות משל עטלפים אחרים, והוא עשוי להתרוצץ על הקרקע בקלות יחסית. למקומות הלינה יש ריח חזק, ומשערים שלריח יש חשיבות באינטראקציה החברתית ובזיהוי מקומות הלינה. הנקבות ממליטות גור אחד בשנה, לרוב בקיץ, וההיריון אורך 4 חודשים. השוואת רצפי גנום מצביעה על כך שהעטלף הקרוב ביותר לאשף המצרי הוא העטלף השחור-אדום (Chaerephon jobimena (אנ')) ממדגסקר. שני מינים אלה יחד עם האשף המקסיקני מהווים קבוצה בת 9.8 מיליון שנים לפי ההשערה. מדיה וקבצים בנושא אשף מצרי בוויקישיתוף אשף מצרי, באתר ITIS (באנגלית) אשף מצרי, באתר NCBI (באנגלית) אשף מצרי, באתר Animal Diversity Web (באנגלית) אשף מצרי, בבסיס הנתונים ARKive (באנגלית) אשף מצרי, באתר האנציקלופדיה של החיים (באנגלית) אשף מצרי, באתר GBIF (באנגלית) אשף מצרי באתר הרשימה האדומה של IUCN "Egyptian free-tailed bat (Tadarida aegyptiaca)". Wildscreen Arkive. WIldscreen. אורכב מ-המקור ב-2016-11-17. נבדק ב-2016-11-16. Thomas Eiting,Tadarida aegyptiaca Egyptian free-tailed bat, Animal Diversity Web Lamb, J. M.; Ralph, T. M. C.; Naidoo, T.; Taylor, P. J.; Ratrimomanarivo, F.; Stanley, W. T.; Goodman, S. M. (ביוני 2011). "Toward a Molecular Phylogeny for the Molossidae (Chiroptera) of the Afro-Malagasy Region". Acta Chiropterologica. 13 (1): 1–16. doi:10.3161/150811011X578589. {{cite journal}}: (עזרה)
יחסי אוסטרליה–צ'ילה

יחסי אוסטרליה–צ'ילה הם יחסי החוץ בין אוסטרליה לצ'ילה. שתי המדינות נהנות מיחסי ידידות, שחשיבותן מתרכזת בתולדות ההגירה הצ'יליאנית לאוסטרליה. בשנת 2016 התגוררו באוסטרליה למעלה מ 26,000 ילידי צ'ילה. שתי המדינות חברות בשיתוף הפעולה הכלכלי באסיה-פסיפיק, בקבוצת קיירנס וב-OECD. כבר במאה ה-19 קיימו אוסטרליה וצ'ילה קשרים בלתי פורמליים, שכן אוסטרליה הייתה עדיין חלק מהאימפריה הבריטית. הצ'יליאנים הידועים הראשונים שהגיעו לאוסטרליה היו הנשיא והגולה הפוליטי, הגנרל רמון פרייר, שהגיע בשנת 1838. ראש הממשלה השלישי של אוסטרליה, כריס ווטסון, נולד בוואלפאריסו, צ'ילה בשנת 1867, והיגר לאוסטרליה. בשנת 1899 פתחה צ'ילה משרד קונסולרי בניוקאסל, ניו סאות' ויילס. יחסים דיפלומטיים רשמיים כונוו ב-27 בדצמבר 1945 וצ'ילה שדרגה את משרדה הקונסולרי לנציגות דיפלומטית. בשנת 1946 פתחה אוסטרליה נציגות דיפלומטית בסנטיאגו. בשנת 1968 שדרגה אוסטרליה את הנציגות הדיפלומטית שלה לשגרירות בצ'ילה, ובשנת 1969 שדרגה אף צ'ילה את נציגותה הדיפלומטית לשגרירות. בראשית המאה ה-20 צ'יליאנים החלו להגר לאוסטרליה עם מפקד 1901 שהציג 90 מהגרים צ'יליאנים במדינה. ההגירה לאוסטרליה התגברה בשנות ה-70 לאחר ההפיכה הצ'יליאנית ב-1973, כאשר כמה אלפי צ'יליאנים עזבו את המדינה ונמלטו מרדיפות פוליטיות. בדצמבר 1989 צ'ילה חזרה לדמוקרטיה. בשנת 1993 הפך הנשיא פטריסיו איילווין לראש המדינה הצ'יליאני הראשון שערך ביקור רשמי באוסטרליה. בשנת 2004 הפך ראש הממשלה ג'ון האוורד לראש הממשלה האוסטרלי הראשון שביקר בצ'ילה והשתתף בוועידת ה-APEC. שתי המדינות רואות זו את זו כ"בעלות דעות דומות" בפורומים רב-צדדיים. בשנת 2015, אוסטרליה וצ'ילה ציינו 70 שנה ליחסים דיפלומטיים. ביקורים ברמה גבוהה מאוסטרליה לצ'ילה ראש הממשלה ג'ון האוורד (2004) המושל הכללי פיטר קוסגרוב (2016) ביקורי נשיאות מצ'ילה באוסטרליה הנשיא פטריסיו איילווין (1993) הנשיא ריקרדו לאגוס (2005) הנשיאה מישל בכלת (2007) הנשיא סבסטיאן פינירה (2012) שתי המדינות חתמו על מספר הסכמים דו צדדיים, כמו חוזה הסגרה (1996); הסכם לקידום הגנה והשקעות הדדיות (1999); הסכם לביטוח לאומי (2004); הסכם על תוכנית ויזת עבודה וחופשה (2005) והסכם למניעת מיסוי כפול (2013). קיימות טיסות ישירות בין אוסטרליה לצ'ילה עם חברות התעופה הבאות: LATAM צ'ילה וקנטאס. בשנת 2016 הסתכם המסחר הדו-צדדי בין אוסטרליה וצ'ילה ב-1.4 מיליארד דולר. הייצוא העיקרי של אוסטרליה לצ'ילה כולל: פחם, מכשירי מדידה וניתוח, מכונות וחלקים מיוחדים, וציוד וחלקים להנדסה אזרחית. הייצוא העיקרי של צ'ילה לאוסטרליה כולל: נחושת, פירות, עץ, עפרות ותרכיזים. בשנת 2017 אוסטרליה פתחה במשא ומתן על סחר חופשי עם צ'ילה. צ'ילה היא שותפת הסחר השלישית בגודלה של אוסטרליה באמריקה הלטינית. אוסטרליה היא המשקיעה הזרה השישית בגודלה בצ'ילה, והשקעותיה הסתכמו בסכום של מעל 6.34 מיליארד דולר אוסטרלי. אוסטרליה מחזיקה בצ'ילה שגרירות בסנטיאגו דה צ'ילה בלבד, ואילו צ'ילה מחזיקה באוסטרליה שגרירות בקנברה ו-4 קונסוליות בבריסביין, מלבורן, פרת' וסידני. מדיה וקבצים בנושא יחסי אוסטרליה–צ'ילה בוויקישיתוף DFAT: Chile Country Brief Relaciones Bilaterales entre Chile y Australia (in Spanish) Speech at luncheon in Honour of his Excellency, Mr. Patricio Aylwin, President of the Republic of Chile, Parliament House-Canberra Acuerdos y tratados Bilaterales entre Chile y Australia Trade between Australia and Chile (אורכב 21.02.2020 בארכיון Wayback Machine) אתר על יחסי מדינות
דוב אטרוסכוס

דוב אטרוסכוס (שם מדעי: Ursus etruscus) הוא מין נכחד של דוב פרהיסטורי, שחי בתקופת הפליוקן והפליסטוקן באירופה, אסיה וצפון אפריקה שלפני 5.3-0.1 מיליון שנה מזמננו. ממצאיו התגלו במספר אזורים ביניהם בצרפת, ספרד, יוון, מרוקו, קרואטיה, טוסקנה שבאיטליה, ישראל, טג'יקיסטן, גאורגיה ולאורך רוסיה. הממצאים הוגדרו לראשונה בידי החוקר הצרפתי ז'ורז' קיוויה ב-1823. דוב זה התפתח מדוב המינימוס האירופי שאולי היה גם מאבות הדוב החום ודוב המערות. הוא נמצא לאורך אירופה, בייחוד סביב הערבה האירואסייתית הגדולה ואולי היה מותאם לחיים במישורים הגדולים, בהם מזון מועט יחסית. בניגוד לדובים המודרניים הוא היה בעל לסת מלאה במלתעות מעוצבות, תכונה שקיבל מדובים פרימיטיביים יותר כמו האורסאווס. כמה מהחוקרים רואים במין זה את אביו הקדמון של הדוב השחור האסייתי החי כיום. מדיה וקבצים בנושא דוב אטרוסכוס בוויקישיתוף דוב אטרוסכוס, באתר GBIF (באנגלית) Torres Pérez-Hidalgo, Trinidad José. "The European descendants of Ursus etruscus C. Cuvier (Mammalia, Carnivora, Ursidae)." Boletín del Instituto Geológico y minero de España 103.4 (1992): 632-642 Aspects of Evolution and Adaptation in American Black Bears (Ursus americanus Pallas) and Brown and Grizzly Bears (U. arctos Linne.) of North America